PROCES VERBAL
Nr. 29 din 07.10.2016
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, GUREZ Lilia,
GROZAVU Petru, CĂLUGĂRU Larisa, ȚAPEȘ Vitalie,
VASILACHE Ludmila, SPĂTARU Nicolae, ȚURCAN Marina

Au asistat:
Mircea Surdu - Director al postului public de televiziune ”Moldova 1”și ”Moldova 2”;
Petru Sinica - șef serviciu resurse umane;
Blanaru Galina - director financiar;
Miroslav Tudor - director tehnic;
Victor Buţu – şef serviciu suridic
Ivan Hrustovschi– director SC „Valhrus” SRL 
Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 8 membri CO din cei 9, dna Nistor Stela lipsind motivat, respectiv a propus începerea şedinţei CO. 
S-a votat începerea şedinţei, ora 14:00: „PRO” – 8 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache; M.Țurcan; L.Călugăru).

Preşedintele Consiliului de Observatori al IPNA Compania „Teleradio-Moldova” a supus votului Ordinea de zi publicată pe web, întrebând dacă sunt propuneri pentru modificarea ei.
Dna L.Vasilache a propus de a introduce în ordinea de zi la finalul ședinței subiectul ”Diverse”.
S-a votat Ordinea de zi cu următoarele subiecte:
1. Reeşalonarea datoriei formate de SC „Valhrus” SRL  faţă de IPNA Compania „Teleradio-Moldova”şi semnarea unui nou contract de locaţiune.
2. Raport serviciul resurse umane, în tabel.
3. Raportul serviciului juridic pe 2016, în tabel.  
4. Diverse.
S-a votat: 
 „PRO” – 8 voturi (D.Deleu;N.Spătaru;P.Grozavu;L.Gurez;V.Țapeș; L.Vasilache; M.Țurcan; L.Călugăru).

Subiectul nr. 1 - Reeşalonarea datoriei formate de SC „Valhrus” SRL faţă de IPNA Compania „Teleradio-Moldova”.
Preşedintele IPNA Compania ”Teleradio-Moldova” a oferit cuvântul dlui Ivan Hrustvschi, directorului SC „Valhrus” SRL, care a relatat succint situaţia din punctul lui de vedere.
Dna D.Deleu a întrebat directorului SC „Valhrus” SRL daca este de acord cu Hotărârea CO prin care i s-a acordat un termen de 6 luni pentru stingerea datoria formată faţă de  IPNA Compania „Teleradio-Moldova”.
Dl Hrustovschi a menţionat că nu are posibilitate de a stinge datoria în termen de 6 luni şi insistă asupra termenului de 12 luni, totodată dl Hrustvschi solicită modificarea contractului de locaţiune şi anume: ca spaţiul de 250m2 să fie micşorat, renunțând la depozit, deoarece clădirea IPNA Compania ”Teleradio-Moldova” se află într-o stare avariata şi din acest motiv anual suportă cheltuieli suplimentare, prin urmare, nu este în stare să întreţină un spaţiu atât de mare.
Dna Deleu a întrebat care au fost cheltuielile suportate de întreprinderea lui suplimentar și daca deține probe că au fost coordonate cu Compania IPNA Teleradio Moldova.
Dl Hrustovschi a menţionat că au fost schimbate geamurile. Mai târziu a fost reparată scara, deoarece era într-o stare extrem de avariată.
Preşedintele CO a totalizat propunerile și a supus votului: 
1. Se aprobă:
1.1. reeşalonarea datoriei SC „Valhrus” SRL faţă de IPNA Compania „Teleradio-Moldova” pentru serviciile de locaţiune şi serviciile comunale în sumă de 161 540,17 lei (datorie formată până la data de 03.10.2016) pentru un termen de 12 luni.
1.2 excluderea pct. 5.2 din contract nou de locaţiune.
1.3 renunţarea la depozitul de 54,2 m2 .
1.4 semnarea contractului de locaţiune pentru un spaţiu de 295 m2 .
2. Se abrogă Hotărârea Consiliului de Observatori nr. 103 din 29.09.2016.
3. Prezenta hotărâre intră în vigoare la data adoptării.

S-a votat: 
 „PRO” – 5 voturi (N.Spătaru; P.Grozavu; L.Vasilache; M.Țurcan; L.Călugăru).
„CONTRA” – 3 voturi (D.Deleu; L.Gurez; V.Țapeș).

Subiectul nr. 2 - Raport serviciul resurse umane, în tabel.
Preşedintele Consiliului de Observatori al IPNA Compania „Teleradio-Moldova” a oferit cuvânt dlui P.Sinica pentru a prezenta informaţia solicitată.
Preşedintele Consiliului de Observatori al IPNA Compania „Teleradio-Moldova” a menționat că membrii CO au recepționat Raportul serviciului resurse umane prealabil, inclusiv au fost prezentate noi informații la solicitarea dnei Călugăru, astfel a întrebat membrii dacă sunt mulțumiți de informația prezentată.
Dna Vasilache Ludmila a observat că salariul angajaţilor de la radiodifuziune este mai mare decât al celor de la TV, în acest context a propus ca salariile să fie egalate (ajustate).
Preşedintele CO a totalizat propunerile și a supus votului:
1. Se ia act de Raportul Serviciului Resurse Umane.
2. Anexa ”Raportul Serviciului Resurse Umane” este parte integrantă a prezentei hotărâri.
3. Președintele IPNA Compania „Teleradio-Moldova” va prezenta CO până la 15.11.2016 Schema de încadrare a IPNA pentru 2017, în care salariile de la televiziune, radiodifuziune şi serviciile comune vor fi calculate şi ajustate în mod echitabil în limitele bugetului Companiei.
4. Președintele IPNA Compania „Teleradio-Moldova” va prezenta CO până la 15.11.2016 Strategia de optimizare şi dezvoltare a resurselor umane în cadrul Companiei, prin folosirea lor raţională şi atragerea tinerilor specialişti.
5. Prezenta hotărâre intră în vigoare la data adoptării.
S-a votat: „PRO” – 8 voturi (D.Deleu; N.Spătaru;P.Grozavu;L.Gurez;V.Țapeș; L.Vasilache; M.Țurcan; L Călugăru).

Subiectul nr. 3 – Raportul serviciului juridic pe 2016, în tabel.  
Preşedintele Consiliului de Observatori al IPNA Compania „Teleradio-Moldova” a oferit cuvântul dlui Victor Buţu  şeful Serviciului Juridic.
Dl Victor Buţu  a prezentat succint informaţia şi a răspuns la toate întrebările adresate din partea membrilor CO.
Preşedintele CO a totalizat propunerile și a supus votului:
1. Se ia act de Raportul Serviciului Juridic.
2. Preşedintele IPNA Compania „Teleradio-Moldova” va prezenta în şedinţa din 17.11.2016 o Notă informativă privind multitudinea litigiilor judiciare iniţiate drept rezultat al datoriilor formate din contractele de publicitate şi locaţiune.
3. Prezenta hotărâre intră în vigoare la data adoptării.
[bookmark: _GoBack] S-a votat: „PRO” – 8 voturi (D.Deleu;N.Spătaru;P.Grozavu;L.Gurez;V.Țapeș; L.Vasilache; M.Țurcan; L.Călugăru).

Pe finalul ședinței, preşedintele CO a concretizat și a supus votului Ordinea de zi pentru următoarea ședință CO care va avea loc la data de 10.10.2016 ora 15:00:
1. Aprobarea modificării Planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
2. Proiectul Caietului de sarcini al IPNA Compania „Teleradio-Moldova”, pentru anul 2017 (Declaraţia Politicii Editoriale).
3. Raportul IPNA Compania „Teleradio-Moldova” privind repartizarea timpilor de antena, inclusiv contra plată, şi alte servicii conexe oferite concurenților electorali pentru prima săptămână a campaniei electorale în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret”.
S-a votat: „PRO” – 8 voturi (D.Deleu;N.Spătaru;P.Grozavu;L.Gurez; V.Țapeș; L.Vasilache; M.Țurcan; L.Călugăru).

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.
S-a votat: „PRO” – 8 voturi (D.Deleu;N.Spătaru;P.Grozavu;L.Gurez; V.Țapeș; L.Vasilache; M.Țurcan; L.Călugăru).
Durata şedinţei: 15:00-17:00.

Au semnat:
Preşedintele
Consiliului de Observatori                                   		      	    Doina DELEU

Secretarul 
Consiliului de Observatori                                   		Anastasia MUNTEANU

